Държавен вестник, бр. 49, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  49
(2) Молещият сътрудничещ орган незабавно 
се уведомява за изпълнението на мерките, 
предвидени в ал. 1.
Член 7
Анализ на обществения ред и криминогенната 
обстановка
Сътрудничещите органи редовно обменят 
информация и анализи относно криминоген­
ната обстановка в страната и състоянието на 
обществения ред. Сътрудничещите органи 
могат съвместно да анализират криминал­
ната обстановка, съществените въпроси за 
превенция на престъпността и да обсъждат и 
договарят предприемане на действия ad hoc.
Член 8
Издирване на лица и предмети
Сътрудничещите органи си съдействат в 
издирването на лица и обекти с неизвестно 
местонахождение и за установяването само­
личността на лица и трупове с неустановена 
самоличност.
Член 9
Контролирана доставка
(1) Централните контактни служби позво­
ляват извършването на контролирана доставка 
на територията на собствената си държава 
в съответствие с предвидените в този член 
условия. Документите, удостоверяващи кон­
трола, се прилагат към молбата.
(2) В допълнение към данните, посочени 
в чл. 4, ал. 1 на това споразумение, молбата 
за контролирана доставка съдържа:
а) съдържанието на доставката, очаквания 
маршрут и продължителността, начина на 
транспортиране и данни за идентификация 
на транспортните средства;
б) начина на охрана;
в) данни, отнасящи се до техническите 
средства, които ще бъдат използвани; 
г) броя на участниците и участие на слу­
жители под прикритие, ако има такива, в 
охраната от страна на молещия сътрудничещ 
орган;
д) начина на осъществяване на контакт с 
участниците в контролираната доставка; 
е) условия за предаване и приемане на 
доставката; 
ж) мерки, които се предприемат в случай 
на задържане; 
з) мерки, които се предприемат в случай 
на неочаквани събития. 
(3) Централните контактни служби – в 
случай на приемане на молбата – се спора­
зумяват за датата и начина на извършване 
на контролираната доставка и обхвата на 
тяхното участие във всеки отделен случай. 
Замолената централна контактна служба 
може да ограничи или да отхвърли контро­
лираната доставка, ако тя може да застраши 
в неприемливи граници участниците в нея 
или обществения ред.
(4) Замоленият сътрудничещ орган ръково­
ди извършването на контролираната доставка; 
молещият сътрудничещ орган се уведомява 
за лицето, което я ръководи. Контролираната 
доставка се изпълнява по начин, позволя­
ващ прекъсването є във всеки един момент. 
След предаването молещият сътрудничещ 
орган може да охранява доставката, но не 
упражнява служебни правомощия. В този 
случай молещият сътрудничещ орган действа 
в съответствие с предвиденото в този член, 
законодателството на държавата на замоления 
сътрудничещ орган и с указанията на лицето, 
което я ръководи от страна на замоления 
сътрудничещ орган. 
(5) При наличие на условията, заложени 
в това споразумение, централните контактни 
органи също така позволяват извършването 
на контролирани доставки, чието изпълнение 
започва на територията на трета държава и 
продължава в друга държава. В този случай 
молещият централен контактен орган полу­
чава предварително съгласието на заинте­
ресованите държави, за което се уведомява 
замоленият централен контактен орган.
(6) Участието на служители под прикри­
тие в охраната на контролираната доставка 
е предмет на разрешението на органите на 
съдебната власт на договарящата страна, 
която ги изпраща.
Член 10
Изпращане на служителите под прикритие
(1) Сътрудничещите си органи дават съгла­
сието си за изпращане на служителите под 
прикритие на молещия сътрудничещ орган на 
територията на собствената им държава при 
условие, че това е необходимо за успешното 
разкриване на престъпления, за които се 
предвижда наказание лишаване от свобода 
най-малко 5 години, които са извършени 
или е направен опит за извършването им 
на територията на техните държави, и че 
разкриването на престъплението не би било 
възможно или би било значително затруднено 
без изпращането на служителя под прикритие. 
Служителят под прикритие на замоления 
сътрудничещ орган може да бъде изпратен и 
на територията на държавата на замоления 
сътрудничещ орган. 
(2) Разрешението на органите на съдебната 
власт относно изпращането на служителя 
под прикритие, уредено в чл. 3, ал. 5 от това 
споразумение, се прилага на цялата територия 
на договарящите страни. 
(3) Молбата за изпращане на служител 
под прикритие освен данните по чл. 4, ал. 1 
от това Споразумение съдържа и: